**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS ADMINISTRACIJOS NUOSTATŲ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Klaipėdos miesto savivaldybės administracijos direktoriaus 2019 m. spalio 25 d. įsakymu Nr. AD1-1339 buvo patvirtintas perėjimo prie vieno asignavimų valdytojo nuo 2020 m. sausio 1 d. veiksmų planas, kurio 1 punkte numatyta pakeisti ir savivaldybės taryboje patvirtinti Klaipėdos miesto savivaldybės administracijos nuostatus, išbraukiant teiginį, kad savivaldybės administracijos departamentų direktoriai yra asignavimų valdytojai.

**2. Projekto rengimo priežastys ir kuo remiantis parengtas sprendimo projektas.**

Biudžeto sandaros įstatymo 4 straipsnio 2 dalyje nustatyta, kad savivaldybių biudžetų asignavimų valdytojai yra savivaldybių biudžetinių įstaigų ar savivaldybės administracijos ir (ar) jos padalinių, nurodytų savivaldybės tarybos patvirtintame savivaldybės biudžete, vadovai (savivaldybės administracijoje – administracijos direktorius ar jo įgalioti asmenys, savivaldybės administracijos padaliniuose – padalinių vadovai ar jų įgalioti asmenys).

Šiuo metu Klaipėdos miesto savivaldybės administracijos nuostatų 27 punkte yra nustatyta, kad departamentų direktoriai yra asignavimų valdytojai.

Planuojant nuo 2020 m. sausio 1 d. pereiti prie vieno asignavimų valdytojo būtina pakeisti savivaldybės administracijos nuostatus.

 **3. Kokių rezultatų laukiama.**

Šiuo metu savivaldybės administracijoje yra 6 asignavimų valdytojai. Priėmus sprendimą asignavimų valdytojas bus nurodytas savivaldybės tarybos patvirtintame savivaldybės biudžete. Planuojama, kad asignavimų valdytojas bus vienas – savivaldybės administracijos direktorius.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra

**6. Lėšų poreikis sprendimo įgyvendinimui.**

Šio sprendimo įgyvendinimui lėšų poreikis nebus reikalingas. Savivaldybės tarybos patvirtintame savivaldybės biudžete pasikeitus asignavimų valdytojų skaičiui, lėšų poreikis gali atsirasti biudžeto ir (ar) strateginio planavimo informacinės programinės įrangos pakeitimui.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pakeitus savivaldybės administracijos nuostatus atsiras galimybė savivaldybės tarybos patvirtintame savivaldybės biudžete pakeisti asignavimų valdytojų skaičių. Neigiamos pasekmės – nenumatyta.

|  |  |
| --- | --- |
| Savivaldybės administracijos direktorius | Gintaras Neniškis |
|  |  |